Diari Oficial de la Generalitat Valenciana


Sumari del DOGV 131, del 17-11-1983 (1983/802491)

ACORD del Consell de la Generalitat Valenciana, de 27 d'octubre de 1983, pel qual es revoca l'acord del Consell de 14 de febrer de 1983, relatiu a l'aprovació parcial del Projecte d'Adaptació del Pla General d'Ordenació Urbana d'Alacant a la Llei del Sol vigent i s'adopta nou acord pel qual se suspen l'aprovació definitiva d'aquest Projecte.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   131

Data del DOGV
:   17-11-1983

Secció del DOGV
:   ALTRES DISPOSICIONS

Número del document
:   1983/802491


Data del document
:   27-10-1983

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Anàlisi jurídica

Acord del Consell de la Generalitat Valenciana, de 27 d'octubre de 1983, pel qual es revoca l'acord del Consell de 14 de febrero de 1983, relatiu a l'aprovació parcial del Projecte d'Adaptació del Pla General d'Ordenació Urbana d'Alacant a la Llei del Sòl vigent, i s'adopta nou acord pel qual se suspén l'aprovació definitiva d'aquest Projecte.  
Vistos els Recursos de Reposició interposats pel Sr. Joan Manuel Fuentes i Pérez, en representació de «Lácteas Levantinas, S. A.»; el Sr. Manuel Anguita i Marcas, com a President de l'Associació de Veïns «Convivencia de Ciudad Jardín»; el Sr. Joan Manuel Campello i Ruiz, en nom i representació de la Cambra Agrària Local d'Alacant; el Sr. Jesús Rotea i Martínez, en representació de «Suces. de Daniel Seguí y Cía Limitada»; el Sr. Lars Nilsson, en nom i representació de la Societat Mercantil «Urbana de Terrenos, S. A.» (UTESA); el Sr. Miquel Bernal i Samper; la Sra. Concepció García i Jerez, en nom propi i en de les seues filles, Concepció, Isabel, Pilar i Rosa; la Sra. Maria de la Concepció Galiana i García; el Sr. Miquel Cortés i Ripoll; el Sr. Vicent Ivorra i Aracil; el Sr. Aquilí Pérez i Rosón; el Sr. Enric Alcaraz i Varó; el Sr. Guillem Espi í Lloret; la Sra. Dolors Pacheco i Vives; el Sr. Michel Matay i la Sra. Claudine Michele Grade; el Sr. Lars Nilsson, en representació de «Valle Grande, S. A.», i el Sr. Eduard Miralles i Palencia, contra acord del Ple del Consell de la Generalitat Valenciana, de data 14 de febrer de 1983, pel qual fou aprovat parcialment el Projecte d'Adaptació del Pla General d'Ordenació Urbana d'Alacant.   
Vist que la resolució adoptada pel Ple del Consell relativa al Projecte d'Adaptació del Pla General d'Ordenació Urbana d'Alacant es concreta únicament en l'aprovació de la nova classificació del sòl urbà i en la supressió de la parcel la mínima en diverses zones de sòl no urbanitzable, quan el conjunt del Projecte esmentat afectava d'altres punts substancials com són classificació del sòl urbanitzable, determinació de l'aprofitament mitjà, incorporació del programa d'actuació, refundició de les Norrnes Urbanístiques i d'altres temes puntuals com el nou tractament del sòl no urbanitzable, els quals queden pendents de l'aprovació fins que l'Ajuntament d'Alacant remeta els documents en què s'expressen criteris nous més coherents i qualificats, casa que fins ara no ha estat formalitzada per l'Ajuntament esmentat, i per tant s'entén que allò únicament vigent, després de l'aprovació definitiva, és la nova classificació del sòl urbà de l'Adaptació del Pla General d'Ordenació Urbana d'Alacant a la nova Llei de 2 de maig de 1975.   
Vist que els recursos presentats, els subscrivents dels quals corresponen als sis primers enunciats, atés que els següents no són d'interés per la reiteració, tenen per objecte la impugnació de temes molt concrets, però tanmateix anem a sintetitzar-ne les al·legacions.   
1.r Que els terrenys propietat de la representada, situats al carrer Trent, d'Alacant, són urbans, mentre que l'Adaptació del Pla General d'Ordenació Urbana els considera com a sòl no urbanitzable.   
2.n Que no cal promoure noves zones verdes en el conjunt de la unitat d'actuació «Ciudad-Jardín», que no es repercuteix sobre la totalitat dels propietaris la càrrega de vials previstos, per tal com una part d'aquests ja han estat satisfets en el moment que se n'obtingué llicència i que l'equipament assistencial siga totalment a càrrec de l'Ajuntament i no objecte de repartiment ni de satisfacció de contribucions especials.   
3.r Que s'augmente el limit de les zones d'urbanització en terrenys classificats com a sòl no urbanitzable, per tal de permetre l'edificació d'habitatges unifamiliars rurals al servei dels agricultors de la zona.   
4.t Que els terrenys propietat del representat, situats al poligon Benalua-Sur, no siguen classificats com a sòl urbanitzable no programat, per considerar que són urbans.   
5.é Que es classifique la no incorporació de la Modificació de Zones Verdes del Pla General i Pla Parcial en la unitat d'actuació «G» del Pla Parcial 3/1 de la Platja de Sant Joan, aprovat definitivament el 31 de gener de 1983, al Projecte d'Adaptació aprovat, i s'entén, a tots els efectes, perfectament vigent.   
6.é Discrepància sobre la classificació d'uns terrenys situats a l'Albufereta i al Pla de Xiaru, atés que són considerats pel recurrent com a urbans. Sembla que el recurs és extemporani, en transcórrer més d'un mes des de la modificació del l'acord i la interposició (28 d'abril i 31 de maig de 1983, respectivament).   
Atés que, com podem veure, l?escassa rellevància dels motius que s?hi al leguen no fa qüestionar ni tant sols la part de l'Adaptació del Pla General d'Ordenació Urbana aprovat definitivament, donat que tots redunden en consideracions personals sobre la classificació dels terrenys propis com a «urbans», per contraposició al que preveu l'Adaptació esmentada. Algunes d'aquestes al·legacions, com les dels números 2 i 3, són veritables disbarats, perquè plantegen la il·legalitat més vergonyant en tractor de forçar la interpretació de llurs interessos, ben poc comunitaris amb el que hauria de ser la nova legalitat urbanística d'Alacant.   
Només aquella que inclou el número 5, corresponent al Sr. Lars Nilsson, ha de ser assumida en tant que roman vigent la Modificació aprovada pel Ple del Consell, en sessió de 31 de gener de 1983, i per tant no queda afectada per l'Adaptació, aprovada parcialment.   
Atés que, això no obstant l'estudi del recurs presentat per la Sra. Maria de la Concepció Galiana i García i la Sra. Concepció García i Jerez, ens fa reexaminar profundament l'abast del Projecte d'Adaptació del Pla General d'Ordenació Urbana d'Alacant, i del mateix acte aprovatori parcialment, atorgat pel Ple del Consell, de 14 de febrer de 1983, ja que la globalitat de les al·legacions qüestionen vertaderament la naturalesa, l?abast i el significat de la resolució recaiguda.   
En sintesi, les consideracions són les següents:   
a) El contingut de tota l'Adaptació del Pla General a la nova Llei ha de ser: classificació del sòl, determinació de l'aprofitament mitjà i incorporació del programa d'actuació, casa que contradiu l'acord adoptat perquè aquest només aprova la classificació de sòl urbà, i per tant s'hi imcompleix l'article 132, 3.r, del Reglament de Planejament, en el sentit que el Decret 18/1983, de 14 de febrer, no adopta cap de les tres possibilitats previstes.   
b) Atés el caràcter d'instruments d'ordenació integral del territori que tenen els Plans Parcials, que ha d'abastar termes municipals complets, l?aprovació parcial adoptada és contrària al que disposa la legislació del sòl.   
c) El Pla General d'Ordenació Urbana d'Alacant no es pot considerar adaptat a la Llei del Sòl vigent, sinó modificat parcialment, de la qual cosa es deriva una greu inseguretat jurídica.   
d) S'entén vigent en tots els termes el Pla General d'Ordenació Urbana d'Alacant, aprovat definitivament per OO. MM. de Vivenda de dates 21 d'octubre de 1970, 19 d'octubre de 1972 i 30 de març de 1973, en considerar la proposta d'Adaptació com a denegada.   
e) La publicació de l'acord recurrit, produida per l'Ajuntament d'Alacant i enunciada al «Boletín Oficial del Estado» de 12 de maig de 1983, suposa una Modificació de l'acord primitiu, en interpretar, discrecionalment, l?acord adoptat pel Ple del Consell.   
f) Per tant els recurrents esmentats pretenen d'obtenir satisfacció a llurs demandes particulars legítimes, l?objecte de les quals no cal relatar.   
Atés que les al·legacions exposades mereixen, doncs, una reflexió sobre elsignificat de l'acord recurrit, des d'un punt de vista formal, que assoleix una dimensió substancial en la resolució definitiva d'aquest assumpte pendent de tractament últim en via administrativa, donat que el contingut material del Projecte d'Adaptació recorregut fou objecte d'anàlisi per la Conselleria d'Obres Públiques i Urbanisme, i forma part del cos de l'acord en els vists i atés als quals ens remetem per tal d'obviar-ne la reproducció.   
La qüestió principal és clarificar si l'acord d'aprovació parcial del Projecte d'Adaptació del Pla General d'Ordenació Urbana d'Alacant a la vigent Llei del Sòl és un acord vàlide eficaç i conforme a dret. I més concretament, si la forma adoptada per la resolució del Ple del Consell en sessió de 14 de febrer de 1983 és l?escaient per adoptar resolució definitiva vàlida.   
Eliminat qualsevol dubte pel que fa a l'esfera competencial de l'òrgan que va resoldre, atés que entrà en joc vàlidament l'article 23 en relació amb l?article 21 del Decret de 2 d'agost de 1979, en haver-hi discrepància entre l?informe de l'òrgan consultiu Superior i el Conseller d'Obres Públiques i Urbanisme, passem a analitzar la qüestió plantejada inicialment i que, ho repetim, és la fonamental malgrat afectar aspectes formals del contingut de l'acte administratiu recurrit.   
L'Ajuntament d'Alacant va procedir a formalitzar aquella obligació pendent, retardada i ineludible, de procedir a una adaptació a la vigent Llei del Sòl del Pla General d'Ordenació Urbana que fou aprovada definitivament per OO. MM. de Vivenda de dates 21 d'octubre de 1970, 19 d'octubre de 1972 i 30 de març de 1973 (incloent-hi les modificacions puntuals efectuades posteriorment) i procedí a formular Projecte d'Adaptació segons que preveu la Disposició Transitòria l.ª de la Llei del Sòl, en el Text Refòs aprovat per Decret de 9 d'abril de 1976 i posteriorment pel que ssenyala l'article 1, 2.n, del Decret-Llei 16/1981, de 16 d'octubre, sobre Adaptació de Plans Generals d'Ordenació Urbana. A tal efecte presentà una proposta de nova classificació del Sòl, determinació de l'aprofitament mitjà, incorporació del programa d'actuació, refundició de normativa urbanística i d'altres temes puntuals, per la qual cosa oferia compliment a la necessitat d'ajustar el contingut d'aquesta Adaptació al que determina expressament l'esmentada Disposició Transitòria l.ª de la Llei del Sòl.   
L'anàlisi posterior de la documentació, i de les propostes globals, realitzada per la Conselleria d'Obres Públiques i Urbanisme, donà com a resultat la impossibilitat d'estimar aconsellable l'assimilació del conjunt de les propostes inclòses al document esmentat, per la qual cosa s'entené escaient procedir de reorientar la majoria dels criteris inclòsos, quant a la classificació del sòl urbanitzable, així com els de definició de nucli de població en sòl no urbanitzable i, en consequència, bandejar-los per considerar, s?hi dela expressament, que «... de l'anàlisi dels documents aportats es desprén la insuficiència de l'Adaptació del Planejament a la nova Llei del Sòl, per resoldre els greus problemes que la densificació aclaparadora i la carència de dotacions comporta, agreujades per una planificació parcial excessiva i inabordable que ha sustentat un procés de consolidació, ocasionalment discrepant amb el propi planejament».   
Aquest criteri coincidia plenament amb l'emanat de la Comissió Central d'Urbanisme, que, en sessió de 22 de desembre de 1982, informà sobre l?expedient, considerant que: «la figura de l'Adaptació resulta inadequada per resoldre els greus problemes que la ciutat té plantejats, i que es podría limitar la capacitat instrumental de la pròpia revisió del Pla actualment, a més d'expressar que no s'hi determina l'aprofitament mitjà global del sòl urbanitzable programat, hi ha una manca d'assignació de sistemes generals a les distintes classes de sòl i indeterminació de programes d'actuació».   
Per açò, en conseqüència, el Ple del Consell, en conéixer el Projecte d'Adaptació del Pla General d'Ordenació Urbana d'Alacant, el refusà, tret de la part relativa a la classificació de sòl urbà i l'autorització d'aplicar la supressió mínima de parcel·les en àrees concretes de sòl no urbanitzable, i va requerir a l'Ajuntament d'Alacant per tal que procedís, en el termini de sis mesos, a revisar els criteris de les altres determinacions inclòses en l'Adaptació esmentada.   
La qüestió que es planteja és determinar si aquest acord del Ple del Consell de 14 de febrer de 1983, publicat al Diari Oficial de la Generalitat Valenciana el dia 25 de febrer de 1983, fou un acte administratiu perfectament vàlid i conforme a dret.   
L'aprovació inicial d'una figura urbanística com l'Adaptació del Pla General d'Ordenació Urbana a la Llei del Sòl, no és una tècnica tipificada que pot ser considerada com un acte administratiu vàlid i eficaç, per tal com la legislació urbanística expressa concretament les facultats alternatives que l'òrgan competent puga escollir per tal de resoldre definitivament.   
L'article 132, 3.r, del Reglament de Planejament limita les possibilitats d'aquests òrgans a les següents:   
a) Aprovar purament i simple el Pla sotmés a consideracio.   
b) Suspendre l'aprovació del Pla per deficiències subsanables sense necessitat de nou tràmit d'informació pública o exigint aquest nou tràmit.   
c) Denegar l'aprovació definitiva del Pla.   
Fora d'aquestes concretes possibilitats, no es pot adoptar acord definitiu que responga a unes al t res característiques.   
En conclusio, si l'acord del Ple del Consell només aprova la classificació del sòl urbà i autoritza-la supressió de parcel les mínimes de sòl no urbanitzable, sense aprovar ni la resta de classificació del sòl urbanitzable, ni la determinació de l'aprofitament mitjà, ni assimila el programa d'actuació, contingut mínim. que hagués de comportar aquell acord recorregut, és un acte incomplet, viciat en el contingut, i, per tant, inexistent.   
Perquè no es pot entendre vigent una Adaptació de Pla General d'Ordenació Urbana que només hi incorpora una nova classificació de sòl urbà quan es pot contradir el resultat definitiu d'aquesta, en introduir els criteris revisats de classificació del sòl urbanitzable i del sòl no urbanitzable els quals ha de formalitzar l'Ajuntament d'Alacant, segons el mandat de l'acord recurrit, casa que de fer-se modificaria substancialment la part aprovada de l'esmentada Adaptació. Altra casa fóra que l'Ajuntament esmentat no procedira a cumplimentar allò exigit per l'acord del Ple del Consell de 14 de febrer de 1983-aspecte que no s?ha executat fins ara perquè la situació creada tindria un elevat grau d'inseguretat jurídica en allò que fa referència al planejament de la ciutat d'Alacant, i davant d'aquesta hipòtesi cal intervenirhi definitivament, mitjançant resolució, en reposició, dels recursos plantejats pels particulars afectats, la consistència, rigor interpretatiu, valoració dels principis generals concurrents i concixement de la problemàtica urbanística d'Alacant dels quals mereixen una consideració satisfactòria.   
Atés que la situació plantejada arran de la publicació per l'Ajuntament d'Alacant de l'acord plenari del Consell, així com del propi acord d'aquest Ajuntament de 18 de març de 1983-publicats ambdós al «Boletín Oficial del Estado» núm. 113, de 12 de maig de 1983-ha comportat una complicació més proocupant en quedar el contingut de l'acte del Ple del Consell desbordat pel propi acord de l'Ajuntament d'Alacant, el qual ha «interpretat abusivament» l?acord d'aprovació parcial de l'Adaptació del Pla General d'Ordenació Urbana, en refusar la necessitat de revisar els criteris de classificació del sòl urbanitzable i sòl no urbanitzable i remetre simplement a un escrit d'aclariments-presentat a la Conselleria d'Obres Públiques i Urbanisme-, entenent coincidents els criteris de l'Ajuntament inclòsos en l'Adaptació i els de la Conselleria formulats en la fonamentació juridica de la resolució, quan en realitat, i sense cap de dubte, són criteris oposats, irreconciliables, per la qual cosa el tema de l'Adaptació acordada parcialment no pot ser reconduit, defugint la necessitat de procedir a completar i revisar aspectes fonamentals del Projecte d'Adaptació i entenent que no cal formular nous criteris.   
S'estima que l'acte del Ple del Consell de 14 de febrer de 1983, no té validesa jurídica, per vici de forma, i pot ser reputat com a inexistent a tots els efectes, car, altrament, s?hi donarien conseqüències de difícil solució, atesa la inseguretat jurídica quant al planejament urbanístic vigent de la ciutat d'Alacant.   
Per aço caldria entendre que la forma adoptada no es correspondria amb l'esperit perseguit, i, en conseqüència, caldria rectificar l'aspecte formal de la resolució, segons s'estableix en l'acord.   
D'altra banda, és evident la necessitat urgent i ineludible de realitzar la Revisió del Plan General d'Ordenació Urbana d'Alacant, com a instrument urbanístic propi i més idoni amb el qual enfrontar-se, amb la necessària perspectiva i metodología, a fi de solucionar els greus problemes urbanstics localitzats a aquella ciutat, i no corresponen solucions parcials que puguen condicionar la nocessitat d'actuar-hi en profunditat.   
Vistos els preceptes legals esmentats i d'altres normes d'aplicació general, el Consell de la Generalitat Valenciana, en sessió celebrada el dia 27 d'octubre de 1983, acorda revocar l'acord de 14 de febrer de 1983, adoptat pel Ple del Consell, relatiu a l'aprovació parcial del Projecte d'Adaptació del Pla General d'Ordenació Urbana d'Alacant a la vigent Llei del Sòl, tot entenent-lo inexistent per vici de forma i, en conseqüència, adoptar nou acord pel qual es suspén l'aprovació definitiva del Projecte d'Adaptació del Pla General d'Ordenació Urbana d'Alacant a la vigent Llei del Sòl, per presentar greus deficiències de contingut material respecte als criteris globals de classificació de sol urbanitzable en les dues subcategories, que siga substituïda la planificasió especial per l'ordinària en els casos en què puguen adoptar-se solucions a aquest nivell, i que es procedesca a una classificació del sòl no urbanitzable als efectes de definir nuclis de població. Modificacions que són totes substancials i que efecten les altres determinacions mínimes inclòses en un Projecte d'Adaptació, per la qual cosa s?ha de sotmetre a una nova informació pública, i s'ha d'elevar, previ acord de l'Ajuntament d'Alacant, a la Conselleria d'Obres Públiques, Urbanisme i Transports per a l'aprovació definitiva.   
En atenció a aquests motius, s'entén vigent la normativa urbanística aplicable al municipi d'Alacant fins a la data de l'acorda ara revocat, sense perjudici de l'altra legislació del sòl aplicable.   
València, a 27 d'octubre de 1983.   
El President de la Generalitat,  
JOAN LERMA I BLASCO